Koordinatės: 44°44′28″ š. pl. 33°55′28″ r. ilg.﻿ / ﻿44.74111°š. pl. 33.92444°r. ilg.﻿ / 44.74111; 33.92444

Čufut Kalė
**Čufut Kalė** (ukr. *Чуфут-Кале*, Krymo totorių: *Çufut Qale*, karaimų: *Къале* (Qale) ) – viduramžių olų miestas–tvirtovė Kryme, (Ukraina), esantis 2,5 km į rytus nuo Bachčisarajaus ir 37 km į pietvakarius nuo Taurijos Chersoneso.

Pavadinimas
-----------

Krymo totorių kalba miesto pavadinimas reiškia „žydų tvirtovė" (*çufut* – žydas, *qale* – tvirtovė). Karaimai miestą vadino irgi "Sela Juhudim" (hebr. ‏סלע יהודים‏‎) - «žydų kalnas» ;paprastai *qale* – tvirtovė, ir paskutinio laiko „dviguba tvirtovė" (Джуфт – pora, Къале – tvirtovė). Anksčiau miestas buvo dar vadinamas Кырк-Ер (Kirk–Er), Кырк-Ор (Kirk–Or), Гевхер-Кермен (Gevher–Kermen).

Istorija
--------

Čufut Kalė įkurta VI a. Justiniano I laikais ir buvo Bizantijos imperijos pasienio įtvirtinimo gyvenvietė, kurioje gyveno alanai. 

Krymą valdant kumanams miestas vadinosi „Kirk–Er".

Pirmą kartą Čufut–Kalė minima 1299 m. kai Aukso ordos, vadovaujamos Nogajaus, įsiveržė į Krymą. Tarp apiplėštų miestų yra minimas ir „Kirk–Eras".

Krymo chanatas
XIII a. – XIV a. miestas buvo nedidelės kunigaikštystės centru, priklausančių Aukso ordai. Mieste pradėjo apsigyventi ir karaimai.

XV a. miestas tapo nepriklausomo Krymo chanato, girėjų dinastijos, sostine. Čia rezidavo pirmieji Krymo chanai: Chadži-Girėjus ir Menglis Girėjus. Valdant Mengliui Girėjui buvo pradėtas statyti Bachčisarajus ir paskui sostinė persikėlė į jį. Čufut Kalės tvirtovėje liko tik chanato monetų kalykla ir aukštų karo belaisvių kalėjimas. 

1783 m. Krymo chanatą prijungus prie Rusijos imperijos, karaimai pradėjo palikti tvirtovę ir XIX a. pabaigoje Čufut Kalę apleido paskutiniai gyventojai. Tvirtovėje liko gyventi tik prižiūrėtojo šeima.

Archeologija
------------

Šiuo metu Čufut Kalėje mažai kas išliko. Pačioje seniausioje, vakarinėje, miesto dalyje yra daugybė uolose iškaltų gyvenamųjų patalpų, sugriautos mečetės liekanos ir 1437 m. statyto Tochtamyšo chano dukters Džanike–Chanim mauzoliejus.

Taip pat gerai išsilaikė dvi karaimų kenesos ir vienas kiemas su dviem gyvenamaisiais namais, kur dabar yra ekspozicija, pasakojanti apie karaimų kultūrą.

Rytinė miesto dalis neišliko. Čia buvo gyvenamieji namai ir monetų kalykla, kurioje buvo kaldinamos Krymo monetos. Viename iš šių namų gyveno karaimų nepriklausomybės propaguotojas, žymus mokslininkas Abraomas Firkovičius (1787–1874 m.)

Galerija
--------

* Tochtamyšo chano dukters mauzoliejusTochtamyšo chano dukters mauzoliejus
* KenesaKenesa
* Vaizdas nuo Čufut KalėsVaizdas nuo Čufut Kalės
* Vaizdas nuo Čufut KalėsVaizdas nuo Čufut Kalės
* Čufut Kalės olosČufut Kalės olos
* Ekspozicijos pastatasEkspozicijos pastatas

Išnašos
-------

1. ↑  Караимско-русско-польский словарь / Н. А. Баскаков, А. Зайончковский, С. Ш. Шапшал, 1974, C. 683 (Географические названия)
2. ↑  «О происхождении и истории караимов Крыма» С. Бейм 1862 г.Крым. Чуфут-Кале. Бахчисарай Archyvuota kopija 2013-05-11 iš Wayback Machine projekto.
3. ↑  Энциклопедический словарь Ф.А. Брокгауза и И.А. Ефрона— С.-Пб.: Брокгауз-Ефрон. 1890—1907 ст. Чуфут Кале
4. ↑  «Родовым гнездом крымских караимов является крепость Кырк Йер, или Джуфт Кале, близ Бахчисарая (Крым). Когда крепость стала мала для населения, к ней были пристроены дополнительные оборонительные стены, при этом огороженная территория оказалась разделена внутренней стеной на две части. Поэтому крепость называется Джуфт-Кале (в переводе с тюркского — „Двойная крепость"). В последующем в литературе стали встречаться искаженные неправильные (но более легкие для произношения) названия: „Чуфт Кале" и „Чуфут Кале".» // Крымские караимы (составитель — профессор биохимии К. А. Ефетов)
5. ↑  Čufut Kalės istorija
6. ↑  ČUFUT KALĖ – miestas oloje Archyvuota kopija 2009-03-09 iš Wayback Machine projekto.
7. ↑  Voruta, Mailos Talvio vizitas į Trakus 1894 metais Archyvuota kopija 2008-03-28 iš Wayback Machine projekto.

Nuorodos
--------

|  |  |
| --- | --- |
|  | **Vikiteka: Čufut Kalė** – vaizdinė ir garsinė medžiaga  |

* Čufut Kalė, istorija ir aprašymas **(**rus.**)**